Uz prijedlog Polugodišnjeg izvještaja o izvršenju Proračuna Grada Skradina za razdoblje
od 1. siječnja 2026. do 30. lipnja 2026. godine
Pravilnikom o polugodišnjem i godišnjem izvještaju o izvršenju proračuna utvrđeno je da polugodišnji izvještaj o izvršenju proračuna jedinice lokalne samouprave sadrži:
1.   OPĆI DIO
•   Sažetak Računa prihoda i rashoda i Računa financiranja
•   Račun prihoda i rashoda:
▪   Izvještaj o prihodima i rashodima prema ekonomskoj klasifikaciji,
▪   Izvještaj o prihodima i rashodima prema izvorima financiranja,
▪   Izvještaj o rashodima prema funkcijskoj klasifikaciji,
•   Račun financiranja:
▪   Izvještaj računa financiranja prema ekonomskoj klasifikaciji,
▪   Izvještaj računa financiranja prema izvorima financiranja.

2.   POSEBNI DIO
- izvještaj po organizacijskoj klasifikaciji,
- izvještaj po programskoj klasifikaciji.

3.   OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA
- Obrazloženje općeg i posebnog dijela izvještaja o izvršenju proračuna
OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA
	Ostvareni prihodi poslovanja
	2.367.639,19 €

	Ostvareni rashodi poslovanja
	1.414.118,57 €

	Višak prihoda poslovanja
	953.520,62 €

	
	

	Prihodi od prodaje nefinancijske imovine
	24.712,84 €

	Rashodi za nabavu nefinancijske imovine
	412.267,44 €

	Manjak prihoda od nefinancijske imovine
	387.554,60 €

	
	

	Primici od financijske imovine i zaduživanja
	0,00 €

	Izdaci za financijsku imovinu i otplate zajmova
	0,00 €

	Neto zaduživanje / financiranje
	0,00 €

	
	

	Ukupni prihodi i primici
	2.392.352,03 €

	Ukupni rashodi i izdaci
	1.826.386,01 €

	Višak prihoda i primitaka
	565.966,02 €



Prihodi poslovanja (6) ostvareni su u iznosu 2.367.639,19 €, odnosno 126,38 % više u odnosu na isto razdoblje 2025. godine, odnosno 30,61 % planiranog iznosa. Od ukupno ostvarenih prihoda poslovanja na prihode od poreza otpada 648.688,73 €, na pomoći iz inozemstva i od subjekata unutar općeg proračuna 1.362.582,27 €, na prihode od imovine 117.732,51 €, na prihode od upravnih i administrativnih pristojbi, pristojbi po posebnim propisima i naknada 183.965,53 €, te na kazne, upravne mjere i ostale prihode 54.670,15 €.
Najveća odstupanja u odnosu na isto razdoblje 2025. godine na skupinama prihoda:
61 - prihodi od poreza - porast u odnosu na isto razdoblje 2025. godine od 42,20 %. Prihodi od poreza na dohodak iznose 584.328,86 €, prihodi od poreza na imovinu 47.101,13 €, a porezi na robu i usluge 17.258,74 €. Najveći apsolutni porast bilježe prihodi od poreza na dohodak i poreza na imovinu.
63 - pomoći iz inozemstva i od subjekata unutar općeg proračuna - porast u odnosu na isto razdoblje 2025. godine od 220,48 %. U prvom polugodištu 2026. godine ostvareno je 189.241,58 € pomoći od međunarodnih organizacija i tijela EU, 1.168.386,29 € pomoći iz drugih proračuna te 4.954,40 € pomoći proračunskim korisnicima iz proračuna koji im nije nadležan.
633 - od ukupno 1.168.386,29 €, na tekuće pomoći odnosi se 381.417,92 €, a na kapitalne pomoći 786.968,37 €.
64 - prihodi od imovine - porast u odnosu na isto razdoblje 2025. godine od 33,83 %. Na prihode od financijske imovine odnosi se 592,17 €, a na prihode od nefinancijske imovine 117.140,34 €. Značajnije stavke su prihodi od zakupa i iznajmljivanja imovine 71.915,00 €, naknade za koncesije 30.296,26 € te naknade za korištenje nefinancijske imovine 14.770,92 €.
65 - prihodi od upravnih i administrativnih pristojbi, pristojbi po posebnim propisima i naknada - porast u odnosu na isto razdoblje 2025. godine od 147,50 %. Značajnije prihode u ovoj skupini čine komunalna naknada 94.053,44 €, ostali nespomenuti prihodi po posebnim propisima 45.208,91 €, komunalni doprinos 34.179,29 € te doprinosi za šume 5.985,73 €.
68 - kazne, upravne mjere i ostali prihodi. U 2026. godini na kazne i upravne mjere odnosi se 9.763,08 €, a na ostale prihode 44.907,07 €. 
Rashodi poslovanja (3) ostvareni su u iznosu od 1.414.118,57 €, odnosno 0,68 % više u odnosu na isto razdoblje 2025. Godine, odnosno 43,64% planiranog iznosa. Rashodi za zaposlene iznosili su 615.423,22 €, materijalni rashodi 520.659,11 €, financijski rashodi 1.370,08 €, pomoći dane u inozemstvo i unutar općeg proračuna 341,25 €, naknade građanima i kućanstvima 76.213,84 €, te rashodi za donacije, kazne, naknade šteta i kapitalne pomoći 200.111,07 €.
Najveća odstupanja u odnosu na isto razdoblje 2025. godine na skupinama rashoda:
31 - rashodi za zaposlene - porast rashoda u odnosu na isto razdoblje 2025. godine od 49,79 %. Plaće (bruto) iznose 507.326,56 €, ostali rashodi za zaposlene 26.428,82 €, a doprinosi na plaće 81.667,84 €. Porast je nastao kao posljedica uvođenja pravilne analitike za Projekt Zaželi. 
32 - materijalni rashodi - pad u odnosu na isto razdoblje 2025. godine od 23,01 %. Rashodi za usluge iznose 327.695,72 €, rashodi za materijal i energiju 112.426,29 €, naknade troškova zaposlenima 24.309,85 €, a ostali nespomenuti rashodi poslovanja 56.227,25 €.
34 - financijski rashodi - porast u odnosu na isto razdoblje 2025. godine od 42,58 %. Ostvareni rashodi u iznosu od 1.370,08 € odnose se na bankarske usluge i usluge platnog prometa.
37 - naknade građanima i kućanstvima - porast u odnosu na isto razdoblje 2025. godine od 8,20 %, sa 70.439,94 € na 76.213,84 €.
38 - rashodi za donacije, kazne, naknade šteta i kapitalne pomoći - pad u odnosu na isto razdoblje 2025. godine od 18,66 %. Tekuće donacije iznose 180.111,07 €, dok kapitalne donacije iznose 20.000,00 €. 
Prihodi od prodaje nefinancijske imovine (7) ostvareni su u iznosu od 24.712,84 €, odnosno 18,35 % više u odnosu na isto razdoblje 2025. godine. Izvršenje predstavlja 54,92 % izvornog plana za 2026. godinu. Prihodi su ostvareni na podskupini prihoda od prodaje proizvedene dugotrajne imovine, odnosno ostalih građevinskih objekata.
Rashodi za nabavu nefinancijske imovine (4) ostvareni su u iznosu od 412.267,44 €, što je 50 % manje u odnosu na isto razdoblje 2025. godine, a izvršeno je 6,43 % izvornog plana za 2026. godinu. Najveći dio odnosi se na građevinske objekte u iznosu od 404.024,70 €, od čega na poslovne objekte 311.608,75 €, ceste i ostale prometne objekte 62.400,00 € te ostale građevinske objekte 30.015,95 €. 

Izvještaj o zaduživanju na domaćem i stranom tržištu novca i kapitala

Grad Skradin se u prvoj polovici 2026. godine nije zaduživao na domaćem i stranom tržištu novca i kapitala.

Izvještaj o korištenju proračunske zalihe

Proračunska zaliha planirana je u iznosu od 1.328,00 €, dok izvršenja iste nije bilo.
Izvještaj o danim jamstvima i plaćanjima po protestiranim jamstvima

Grad Skradin u prvoj polovici 2026. godine nema izdanih jamstava i plaćanja po protestiranim jamstvima. 

